laion/Wikipedia-Exotic huggingface dataset:
অ্যাশলে বেনসন

অ্যাশলে ভিক্টোরিয়া বেনসন (ইংরেজি: Ashley Victoria Benson) (জন্ম: ডিসেম্বর ১৮, ১৯৮৯) একজন মার্কিন অভিনেত্রী এবং মডেল। যিনি ডেস অব আওয়ার লাইভস (২০০৪–২০০৭) এনবিসি সোপ অপেরায় এবিগেল ডেভারয়ক্স চরিত্রে, ইস্টউইক (২০০৯–২০১০) অতিপ্রাকৃত টেলিভিশন ধারাবাহিকে মিয়া থর্কোলেটি চরিত্রে, প্রিটি লিটল লাইয়ার (২০১০–বর্তমান) রহস্য=থ্রিলার টেলিভিশন ধারাবাহিকে হানা মেরিন চরিত্রে, এবং স্প্রিং ব্রেকার্স (২০১২) অপরাধ-থ্রিলার চলচ্চিত্রে ব্রিট চরিত্রে অভিনয়ের জন্যে পরিচিত। বেনসন, আনেহাইম পাহাড়, আনেহাইম, ক্যালিফর্নিয়া, মার্কিন যুক্তরাষ্ট্রে জন্ম নেন এবং সেখানেই বেড়ে ওঠেন। তার মা-বাবা যথাক্রমে, শ্যানন এবং জেফ বেনসন। তার একজন বড় বোন রয়েছে, যার নাম শায়লেন। তিনি চার বছর বয়স থেকে প্রতিযোগিতামূলকভাবে ব্যালে, জ্যাজ, হিপ হপ এবং গীতধর্মী নৃত্য শুরু করেন। ছেলেবেলা থেকেই গাইতে সাচ্ছন্দ বোধ করতেন তিনি। একারণে চার বছর বয়সেই গির্জার ক্রিসমাস পরিসেবার জন্যে গান করেন। পাঁচ বছর বয়সে তিনি নৃত্য বিভাগের মডেল হন এবং আট বছর বয়সে ফোর্ড মডেলিং এজেন্সির অধীনে মুদ্রণ বিজ্ঞাপনে মডেলিং শুরু করেন। ২০০২ সালে একজন বিদ্যালয় ছাত্রী হিসেবে লিল' রোমিও মিউজিক ভিডিওতে উপস্থিত হন। মার্চ ২০০৫ সালে তার একটি সংক্ষিপ্ত উপস্থিতি ছিল, "কুইন'স ডেট" জোই ১০১ পর্বে। এছাড়াও তিনি এনএলটি সঙ্গীত দলের "দ্যাট গার্ল", ওয়ান কল সঙ্গীত দলের "বাল্যাকলাইট", এবং হট চিলি রাই সঙ্গীত দলের "অনেস্টলি" ইত্যাদি সঙ্গীত ভিডিওতে কাজ করেন। প্রবেশদ্বার:  জীবনী চলচ্চিত্র মার্কিন যুক্তরাষ্ট্র "Ashley Victoria Benson, Born 12/18/1989 in California"। California Birth Index। সংগ্রহের তারিখ মে ৬, ২০১৪।  Townsend, Adam (ডিসেম্বর ১৭, ২০০৭)। "Anaheim Hills teen stars in cheerleading movie"। The Orange County Register। সংগ্রহের তারিখ জানুয়ারি ৩১, ২০১২।  "Ashley Benson: Biography"। TV Guide। CBS Interactive। সংগ্রহের তারিখ এপ্রিল ২৫, ২০১৩।  "স্প্রিং ব্রেকার্স"। আইএমডিবি। সংগ্রহের তারিখ ২০১৪-০৬-১২।  উইকিমিডিয়া কমন্সে অ্যাশলে বেনসন সংক্রান্ত মিডিয়া রয়েছে। দাপ্তরিক ওয়েবসাইট ইন্টারনেট মুভি ডেটাবেজে অ্যাশলে বেনসন (ইংরেজি) টেমপ্লেট:AllRovi name টুইটারে অ্যাশলে বেনসন Ashley Benson Spokesmodel for Faviana
চকবাজার শাহী মসজিদ

চকবাজার শাহী মসজিদ বাংলাদেশের রাজধানী ঢাকা শহরের পুরান ঢাকা এলাকার চকবাজারে অবস্থিত একটি মোগল আমলের মসজিদ। মোগল সুবেদার শায়েস্তা খান এটিকে ১৬৭৬ খ্রিষ্টাব্দে নির্মাণ করেন, মসজিদে প্রাপ্ত শিলালিপি থেকে এই ধারণা করা হয়। এই মসজিদটিই সম্ভবত বাংলায় উঁচু প্লাটফর্মের উপর নির্মিত প্রাচীনতম ইমারত-স্থাপনা। প্লাটফর্মটির নিচে ভল্ট ঢাকা কতগুলো বর্গাকৃতি ও আয়তাকৃতি কক্ষ আছে। এগুলোর মাথার উপরে খিলান ছাদ রয়েছে, যার উপরের অংশ অবশ্য সমান্তরাল। ধারণা করা হয়, এই মসজিদের প্লাটফর্মের নিচের কক্ষগুলোতে মাদ্রাসার ছাত্র ও শিক্ষকদের আবাসন ছিল, এধরনের ভবনগুলোকে বলা হয় 'আবসিক-মাদ্রাসা-মসজিদ'। মসজিদটির আদি গড়নে ছিল তিনটি গম্বুজ। অবশ্য বিভিন্ন সময়ে সংস্কারকার্য ও নির্মাণ সম্পাদনের ফলে বর্তমানে এর আদি রূপটি আর দেখা যায় না। মসজিদের ভিতরকার নকশা তিনটি বে'তে বিভক্ত ছিল, যার মাঝখানের বে ছিল বর্গাকার, কিন্তু দুপাশের বে ছিল আয়তাকার। তিনটি বে'র উপরেই গম্বুজ দিয়ে আচ্ছাদিত ছিল, মাঝখানের গম্বুজটি ছিল তুলনামূলক বড় আকৃতির। কেন্দ্রীয় মেহরাবটি অষ্টকোণাকৃতির, যা সংস্কারের পরে আজও (২০০৬) সেরকমটাই রয়েছে। মসজিদটিতে একটি শিলালিপি রয়েছে, যেখানে মসজিদের ইতিহাস সম্পর্কে তথ্য রয়েছে। হরিনাথ দে এই লেখাটির অনুবাদ করেছেন - "The Ameer of Ameers who cleaves to the right masjid Shaista did built in God's right, I said to the seeker enquiring its date Accomlished We know Was God's bidding" চকবাজার শাহী মসজিদ (উপরের-বাম দিকে) - ১৮৮৫ সালে জনস্টন এবং হফম্যানের তোলা ছবি চকবাজারের শাহী মসজিদের মিনার চকবাজারের শাহী মসজিদ চকবাজারের শাহী মসজিদ বড়কাটরার দিক হতে চকবাজারের শাহী মসজিদ মূল মেহরাব ভেতরের দৃশ্য চকবাজার শাহী মসজিদের সামনে ইফতার কেনাবেচা বাংলাদেশের মসজিদের তালিকা ঢাকা বিভাগের মসজিদের তালিকা "চক মসজিদ (ঢাকা)", বাংলাপিডিয়া, সিডি ভার্ষণ 2.0.0। পরিদর্শনের তারিখ: জুলাই ১৩, ২০১১। Syed Aulad Hasan, "Notes on the Antiquities of Dacca", Dacca, 1912. উইকিমিডিয়া কমন্সে চকবাজার শাহী মসজিদ সংক্রান্ত মিডিয়া রয়েছে।
গগনা

গগনা ভারতের অসম রাজ্যে প্রচলিত বাদ্যযন্ত্র। এই বাদ্যযন্ত্রটি বাঁশ দ্বারা নির্মিত। আকারে ছোট ও হালকা হওয়ায় মহিলারা চুলের খোঁপায় গগনা ভরিয়ে রাখে। গগনা একধরনের হার্প জাতীয় বাদ্যযন্ত্র। এই জাতীয় বাদ্যযন্ত্র অতি প্রাচীন ও পৃথিবীর অনেক সভ্যতায় এই ধরনের বাদ্যযন্ত্রের প্রচলন দেখা যায়। গগনা বাদ্যযন্ত্র বিহু নৃত্য ও বিহুগীতের সময় বাজানো হয়। গগনা অসমের মঙ্গোলীয় জনগোষ্ঠীর অবদান। এই বাদ্যযন্ত্রের আকার অনুযায়ী একে রামধন গগনা, লিহিরি গগনা ও শালিকী গগনা ইত্যাদি বিভিন্ন শ্রেণিতে ভাগ করা হয়েছে। শ্রেণিভেদে গগনার সুর ভিন্ন হয়। লোকবিশ্বাস মতে ব্যাঙের ডাকের অনুকরণে গগনার সৃষ্টি করা হয়েছিল। বিহুগীত ও বিহুনৃত্যে গগনা বাজানো হয় । এই বাদ্যযন্ত্রটি অসমীয়া ছাড়াও অসমের অন্যান্য উপজাতির লোকেরা ব্যবহার করে থাকে। বর্তমান দিনে অসমের বিহু প্রতিযোগিতায় গগনা বাজানো বাধ্যতামূলক। সাধারণত মহিলারা গগনা বাজান কিন্তু কিছু কিছু বিহু অনুষ্ঠানে পুরুষেরা এই বাদ্যযন্ত্র বাজিয়ে থাকেন । গগনা অতি সূক্ষ্ম বাদ্যযন্ত্র, তাই গগনা তৈরি করার জন্য সুদক্ষ কারিগরের প্রয়োজন হয়। গিরা বা গাঁট না থাকা অংশটি গগনা তৈরি করার জন্য ব্যবহার করা হয়। জাতি বাঁশ গগনা প্রস্তুত করার জন্য উত্তম বাঁশ। লোকবিশ্বাস মতে তাঁতের বাঁশ চুরি করে গগনা প্রস্তুত করলে গগনার সুর সুমধুর হয়। সাত বা আট ইঞ্চি দৈর্ঘ্যবিশিষ্ট বাঁশ কেটে এখানে একটি জিভা লাগানো হয় । এই জিভাটি গগনার ধ্বনির উৎস। জিভার সঙ্গে দুইটি বাঁশ সংযুক্ত করা হয়। একে মেখেলা বলা হয়। জিভা ও মেখেলার গঠনের উপর গগনার সুর নির্ভর করে। যদিও গগনা বিভিন্ন ধরনের হয়ে থাকে কিন্তু সব ধরনের গগনা নির্মাণ প্রণালী প্রায় একই ধরনের হয়। গগনা বাদনের দুইটি ভিন্ন কৌশল আছে; যদিও উভয় প্রক্রিয়ায় সুর একই ধরনের হয় । প্রথম প্রক্রিয়ায় গগনাকে মুখের সম্মুখে নিয়ে বাদ্য যন্ত্রের জিভায় আঙুল চালনা করে সুরের সৃষ্টি করা হয়। অপর প্রক্রিয়ায় গগনার জিভায় মুগার সুতা বেঁধে দিয়ে সুতায় আঙুল চালনা করা হয়। মুখের আয়তন বেশি-কম করে বিভিন্ন ধরনের সুরের সৃষ্টি করাই গগনা বাদনের মূল নীতি। উইকিমিডিয়া কমন্সে গগণা সংক্রান্ত মিডিয়া রয়েছে।
পুণের প্রযুক্তিবিদ হত্যা

পুনে প্রযুক্তিবিদ হত্যা হল ২০১৪ সালের ২ জুন সোমবার ২৪ বছর বয়সী একজন মুসলিম তরুন আইটি প্রফেশনাল (IT professional) কে সাম্প্রদায়ীক ঘৃণা বশত মারধর করে হত্যা করার ঘটনা। এই ঘটনার সাথে জড়িত থাকার অপরাধে চরমপন্থী হিন্দুত্ববাদী সংগঠন হিন্দু রাষ্ট্র সেনার নেতা ধনন্জ্জয় দেশাইসহ মোট ২৫ জন সদস্যকে আটক করা হয়েছে। সিনিয়র পুলিশ অফিসারের মতে মুখে দাড়ি ও মাথায় টুপি থাকার জন্য তাকে মুসলিম হিসাবে চিহ্নিত করে হত্যা করা হয়। মৃত ব্যক্তির নাম মহসিন মহম্মদ সাদিক সেখ। মহারাষ্ট্রের সোলাপুর জেলার বাসিন্দা মহসিন পুনেতে একটি প্রাইভেট ফার্মে আইটি ম্যানেজার হিসাবে কাজ করতেন। রাত ৯টার সময় মসজিদ থেকে নামাজ পরে ফেরার পথে তার উপর আক্রমণ করা হয়। এই ঘটনার পরেই ঐ এলাকায় সদস্যদের মধ্যে এসএমএস (শর্ট মেসেজ সার্ভিস) দেওয়া-নেওয়া শুরু হয় যাতে লেখা ছিল Pahili wicket padli যার অর্থ প্রথম উইকেট পড়ে গেছে। একাধিক মানবাধিকার ও এনজিও সংস্থা এই ঘটনার প্রতিবাদ করে দোষীদের শাস্তির দাবী তোলেন। যেহুতু মৃত মহসিন মহম্মদ সাদিক সেখ পরিবারের একমাত্র জীবিকার্জক ছিলেন তাই ভারতের গণতান্ত্রিক যুব ফেডারেশন, ভারতের ছাত্র ফেডারেশন, অল ইন্ডিয়া ডেমোক্রেটিক উইমেন্স অ্যাসোসিয়েশন ইত্যাদি সংগঠনগুলি শাস্তির পাশাপাশি উপযুক্ত ক্ষতিপুরণেরও দাবী তোলেন। গৈরিক সন্ত্রাস ভারতে সন্ত্রাসবাদ ভারতে ধর্মীয় অসহিষ্ণুতা এবং হিংসাত্মক ঘটনাবলি "17 men booked for Pune IT professional's murder"। ৭ জুন ২০১৪ তারিখে মূল থেকে আর্কাইভ করা। সংগ্রহের তারিখ ৮ জুন ২০১৪।  "Pune techie murder case: Another man was attacked by same gang the night Mohsin was killed"। The Times of India। জুন ৬, ২০১৪। সংগ্রহের তারিখ ৭ জুন ২০১৪।  "Pune techie murder: Who is 'Bhai', chief of Hindu Rashtra Sena?"। সংগ্রহের তারিখ ৬ জুন ২০১৪।  "Pune techie killed, SMS boasts of taking 'first wicket'"। The Indian Express। জুন ৪, ২০১৪। ৬ জুন ২০১৪ তারিখে মূল থেকে আর্কাইভ করা। সংগ্রহের তারিখ ৭ জুন ২০১৪।  "Attackers referred to murdered Muslim techie as 'first wicket'"। Firstpost.com। জুন ৫, ২০১৪। সংগ্রহের তারিখ ৭ জুন ২০১৪।  "Protest against killing of Mohsin Shaikh"। Twocircles.net। ৬ জুন ২০১৪। সংগ্রহের তারিখ ৭ জুন ২০১৪।
হিরাক্লিয়াস

হিরাক্লিয়াস বা ফ্ল্যাভিয়াস হিরাক্লিয়াস অগাস্টাস (৫৭৫-১১ জানুয়ারি,৬৪১খৃ.) ছিলেন একজন বাইজান্টাইনীয় এবং প্রাচ্যীয় রোমান সম্রাট যিনি ৬১০ থেকে ৬৪১ খ্রিষ্টাব্দ পর্যন্ত ক্ষমতায় ছিলেন| তার পিতা হিরাক্লিয়াস দ্য এল্ডারের মৃত্যুর পর তিনি সিংহাসনে আরোহণ করেন| তিনিই প্রথম গ্রিক ভাষাকে দাপ্তরিক ভাষা হিসেবে প্রবর্তন করেন| তিনি তৎকালীন স্যাসানিড সম্রাট দ্বিতীয় খসরু পারভেজ এর কাছে যুদ্ধে পরাজিত হন| খ্রিষ্টধর্ম এবং ইসলাম ধর্মের তৎকালীন ইতিহাসেও তার উপস্থিতি ও গুরুত্ব বিদ্যমান| ইসলামিক ঐতিহ্যে হিরাক্লিয়াসের অবস্থান গুরুত্বপূর্ণ| ইসলামের তথ্য লিপিসমূহে তাকে হিরাকল নামে চিহ্নিত করা হয়েছে| ইসলামের প্রচলিত ঐতিহাসিক তথ্যানুসারে, ইসলামের নবী হযরত মুহাম্মাদ (সঃ) হিরাক্লিয়াসের কাছে দাহিইয়া কাল্ববী নামক সাহাবী ও বার্তাবাহক দূতের মাধ্যমে ইসলাম ধর্ম গ্রহণের আহবান জানিয়ে পত্র প্রেরণ করেছিলেন| পত্র পড়ে হিরাক্লিয়াস নিকটে বাণিজ্যরত কুরাইশ নেতা আবু সুফিয়ান(পরবর্তীতে ইসলাম ধর্মে ধর্মান্তরিত হন) ও তার সাথের লোকদেরকে রাজসভায় ডেকে আনেন এবং প্রশ্নোত্তরের মাধ্যমে নবী হযরত মুহাম্মাদ (সঃ) সম্পর্কে জেনে নবী হিসেবে তার মাঝে সকল বৈশিষ্ট্য খুঁজে পান| তিনি রাজসভায় উপস্থিত জনগণকে হযরত মুহাম্মাদ (সঃ) এর নবীত্ব মেনে নিতে আহবান জানালে জণগণ ক্ষেপে যায় এবং ক্ষমতাচ্যুত হওয়ার আশঙ্কায় তিনি তার বাহ্যিক মত পরিবর্তন করে পূর্বের অবস্থানে ফিরে যান| Fox, Clifton R. (মার্চ ২৯, ১৯৯৬)। "What, if anything, is a Byzantine?"। Lone Star College–Tomball। সংগ্রহের তারিখ অক্টোবর ২১, ২০০৯।  ইমাম বুখারী। সহিহ বুখারী। ইসলামিক ফাউন্ডেশন বাংলাদেশ। পৃষ্ঠা ৯।  |সংগ্রহের-তারিখ= এর |ইউআরএল= প্রয়োজন (সাহায্য)(১ খন্ড) Kazhdan, Alexander P.। The Oxford dictionary of Byzantium, Volumes 1–3 (1991 সংস্করণ)। Oxford University Press। আইএসবিএন 0-19-504652-8।  Total pages: 728 উইকিমিডিয়া কমন্সে হিরাক্লিয়াস সংক্রান্ত মিডিয়া রয়েছে। De Imperatoribus Romanis -online encyclopedia of Roman Emperors
জর্জ ইউজিন উহলেনব্লেক

জর্জ ইউজিন উহলেনব্লেক (৬ ডিসেম্বর, ১৯০০ - ৩১ অক্টোবর, ১৯৮৮) একজন ডাচ-মার্কিন তাত্ত্বিক পদার্থবিজ্ঞানী। উহলেনব্লেক লাইডেন বিশ্ববিদ্যালয় থেকে ১৯২০ সালে পদার্থবিজ্ঞান ও গণিতে ব্যাচেলর্স ডিগ্রি অর্জন করেন। তিনি লাইডেন বিশ্ববিদ্যালয় থেকে ১৯২৩ সালে মাস্টার্স এবং ১৯২৭ সালে ডক্টরেট ডিগ্রি অর্জন করেন। ১৯২৭ সালে তিনি মিশিগান বিশ্ববিদ্যালয় এর পদার্থবিজ্ঞানের ইন্সট্রাক্টর হিসেবে যোগদান করেন। তিনি ১৯৩৫ সাল পর্যন্ত সেখানে কর্মরত ছিলেন। ১৯৩৮ সালে তিনি কলাম্বিয়া ইউনিভার্সিটিতে ভিজিটিং অধ্যাপক হিসেবে অর্ধেক বছর কাজ করেন এবং এর পরের বছর তিনি মিশিগান বিশ্ববিদ্যালয় এ তাত্ত্বিক পদার্থবিজ্ঞানের অধ্যাপক হিসাবে ফিরে আসেন
চিয়েন-শিউং উ

চিয়েন-শিউং উ একজন চীনা-মার্কিন পদার্থবিজ্ঞানী যিনি তেজস্ক্রিয়তা গবেষণায় গুরুত্বপূর্ণ অবদান রেখেছেন। উ ম্যানহাটন প্রকল্পতে কাজ করেন, যেখানে তিনি গ্যাসীয় ব্যাপনের মাধ্যমে ইউরেনিয়াম ধাতুকে ইউ-২৩৫ এবং ইউ-২৩৮ আইসোটোপসমূহ পৃথক করতে সাহায্য করেন। তিনি উ পরীক্ষণ পরিচালনার জন্য বিখ্যাত, যেটি পেয়ারিটির সংরক্ষণ সূত্রের সাথে সাংঘর্ষিক। এই আবিষ্কারের জন্য তার সহকর্মী সুং-দাও লি ও চেন নিং ইয়াং ১৯৫৭ সালে পদার্থবিজ্ঞানে নোবেল পুরস্কার লাভ করেন। Believed to be the only Chinese person to have taken part in the Manhattan Project. (Joined the project in 1944.) First Chinese-American to be elected into the ইউনাইটেড স্টেটস ন্যাশনাল অ্যাকাডেমি অব সায়েন্সেস; First female instructor in the Physics Department of প্রিন্সটন বিশ্ববিদ্যালয়; First woman with an সম্মানসূচক ডক্টরেট from Princeton University; First female President of the আমেরিকান ফিজিক্যাল সোসাইটি, elected in 1975; First person selected to receive the Wolf Prize in Physics in its inaugural year of 1978. There was a special ceremony held at the Israeli Parliament on April 10, 1978. One of the first Chinese-American educators to travel to Red China for visits in the 1970s. First living scientist to have an asteroid (2752 Wu Chien-Shiung) named after her. Member of the National Academy of Sciences (elected 1958) Research Corporation Award 1958 Achievement Award, American Association of University Women 1959 John Price Wetherill Medal, The Franklin Institute, 1962 কমস্টক প্রাইজ ইন ফিজিক্স, National Academy of Sciences 1964 Chi-Tsin Achievement Award, Chi-Tsin Culture Foundation, Taiwan 1965 সায়েন্টিস্ট অব দ্য ইয়ার অ্যাওয়ার্ড, ইন্ডাস্ট্রিয়াল রিসার্চ ম্যাগাজিন 1974 Tom W. Bonner Prize, আমেরিকান ফিজিক্যাল সোসাইটি 1975 ন্যাশনাল মেডেল অব সায়েন্স (U.S.) ১৯৭৫ পদার্থবিজ্ঞানে ওলফ প্রাইজ, Israel 1978 Honorary Fellow রয়েল সোসাইটি অব এডিনবার্গ Fellow আমেরিকান অ্যাকাডেমি অব আর্টস অ্যান্ড সায়েন্সেস Fellow আমেরিকান অ্যাসোসিয়েশন ফর দ্য অ্যাডভান্সমেন্ট অব সায়েন্স ফেলো, আমেরিকান ফিজিক্যাল সোসাইটি
রিকার্দো গাব্রিয়েল আলবারেস

রিকার্দো "রিকি" গাব্রিয়েল আলবারেস (স্পেনীয়: Ricardo Gabriel Álvarez, জন্ম ১২ এপ্রিল ১৯৮৮) একজন আর্জেন্টিনীয় ফুটবলার যিনি অ্যাটাকিং মিডফিল্ডার হিসেবে সিরি এ এর ক্লাব ইন্তারনাজিওনালে এবং আর্জেন্টিনা জাতীয় দলের হয়ে খেলেন। শৈশবে, আলবারেস কাবায়িতো জুনিয়র্স এবং ক্লাব প্রাকের হয়ে পাপি ফুত (Papi fut; মধ্য আমেরিকায় জনপ্রিয় এক ধরনের বিশেষ ফুটবল) খেলেন। এরপর তিনি অল্প কিছু দিন বোকা জুনিয়র্সের যুব বিভাগেও কাটান। Martín Manrupe (১৫ এপ্রিল ২০১১)। "Talentos de Exportación: Ricky Álvarez, la magia polifuncional que necesita Europa" (স্পেনীয় ভাষায়)। Goal.com। সংগ্রহের তারিখ ৯ জুন ২০১৪।
বারযাখ

বারযাখ হল একটি আরবি শব্দ, যার ব্যুৎপত্তিগত অর্থ হল বাধা, প্রতিবন্ধক, বিচ্ছেদ, দেয়াল| ইসলামী পরিভাষায়, বারযাখ হল মৃত্যু পরবর্তী কবরের রুহানী বা আত্বিক জীবন, যেখানে ব্যক্তি তার জীবনের কর্মফল প্রাথমিকভাবে ভোগ করে এবং কেয়ামত বা শেষ বিচারের দিন না আসা পর্যন্ত এভাবে তা চলমান থাকে| The Encyclopedia of Islam। ১৯৬০। পৃষ্ঠা 1071–1072।  Ali, Abdullah Yusuf। The Qu'ran। Elmhurst, NY. Sur 23: 99-100: Tahrike Tarsile Qu'ran, Inc।
জারলান্ড

জারলান্ড (জার্মান ভাষায়: das Saarland – জার্মান উচ্চারণ: [das ˈzaːɐlant]) জার্মানির একটি রাজ্য। এর রাজধানী জারব্রুকান। জারলান্ডের আয়তন ২,৫৭০ বর্গ কিলোমিটার এবং জনসংখ্যা ১,০১২,০০০। আয়তন ও জনসংখ্যার ভিত্তিতে বার্লিন, ব্রেমেন ও হামবুর্গ – সিটি স্টেটগুলো ছাড়া জারলান্ড জার্মানির সবচেয়ে ছোট রাজ্য। এটি ফ্রান্স ও জার্মানির সীমান্তে অবস্থিত। জারলান্ডের প্রাকৃতিক সম্পদের প্রধান হল কয়লা। এখানে রয়েছে বিশাল কয়লা উত্তোলন শিল্প। লীগ অফ নেশন্স কর্তৃক জার অববাহিকা অঞ্চল প্রতিষ্ঠার পূর্বে জারলান্ড কোন প্রদেশ বা একটি স্বতন্ত্র অঞ্চল ছিল না। এই রাজ্যের কিছু অংশ আগে প্রুশিয়া এবং কিছু অংশ বাভারিয়ার অন্তর্গত ছিল। ১৯৪৭ থেকে ১৯৫৬ পর্যন্ত জারলান্ড একটি ফরাসি অধ্যুষিত অঞ্চল ছিল এবং জার্মানি থেকে পৃথক ছিল। ১৯৫০ থেকে ১৯৫৬ পর্যন্ত জারলান্ড কাউন্সিল অব ইউরোপের সদস্য ছিল। জারলান্ডের সীমানায় রয়েছে ফ্রান্স, লুক্সেমবার্গ, রিনেল্যান্ড-প্লাটজ। জারলান্ডের নামকরণ হয় জার নদীর নামানুসারে। জার নদী এই রাজ্যের দক্ষিণ থেকে উত্তর-পশ্চিমে প্রবাহিত হয়েছে। জারলান্ডের এক-তৃতীয়াংশ ভূমি বনাঞ্চল দ্বারা আবৃত এবং এই বনাঞ্চলের হার জার্মানির অন্যান্য রাজ্যের থেকে বেশি। জারলান্ডের ভূমি সাধারণত উঁচু-নিচু। এর সর্বোচ্চ পর্বত ডোলবার্গ যার উচ্চতা ৬৯৫.৪ মিটার। জারলান্ডের ফ্রান্স সীমানার পাশেই রাজ্যটির রাজধানী জারব্রুকান ও এর আশপাশে অধিকাংশ জনগণের বসবাস। এই জার্মান ব্যক্তি বা স্থাননামটির বাংলা প্রতিবর্ণীকরণে উইকিপিডিয়া:বাংলা ভাষায় জার্মান শব্দের প্রতিবর্ণীকরণ শীর্ষক রচনাশৈলী নিদের্শিকাতে ব্যাখ্যাকৃত নীতিমালা অনুসরণ করা হয়েছে। "Fläche und Bevölkerung - Stand: 31.12.2013 (Basis Zensus 2011)" (পিডিএফ)। Statistisches Amt des Saarlandes (German ভাষায়)। সেপ্টেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) উইকিমিডিয়া কমন্সে জারলান্ড সংক্রান্ত মিডিয়া রয়েছে। সরকারি ওয়েবসাইট পরিসংখ্যান দপ্তর ওয়েব্যাক মেশিনে আর্কাইভকৃত ৫ ডিসেম্বর ২০০৩ তারিখে ওপেনস্ট্রিটম্যাপে জারলান্ড সম্পর্কিত ভৌগোলিক উপাত্ত
দ্বিতীয় খসরু

দ্বিতীয় খসরু (আপারভেজ বা পারভেজ উপাধিতে আখ্যায়িত, বাংলায় বিজয়ী) বা খসরু পারভেজ বা কিসরা আবরুভেজ ছিলেন স্যাসানীয় সাম্রাজ্যের শেষ মহারাজা যিনি ৫৭৯ সাল থেকে ৬২৮ সাল পর্যন্ত রাজত্ব করেন। তিনি ছিলেন চতুর্থ হরমজিদ-এর পুত্র এবং প্রথম খসরুর নাতি। তিনিই পারস্যের শেষ রাজা যিনি ইরানে মুসলিম বিজয়ের পূর্বে একটি দীর্ঘ সময় রাজত্ব করেছিলেন। তিনি ঘাতক কর্তৃক নিহত হওয়ার পাঁচ বছর পর পারস্যে মুসলিম বিজয়ের সূচনা ঘটে। রাজত্বকালে সিংহাসন হারানোর পর রোমকদের সহায়তায় তিনি সিংহাসন পুনুরুদ্ধার করেন এবং এক দশক পর মধ্যপ্রাচ্যের সমৃদ্ধ রোমান প্রদেশগুলো বিজয়ের মাধ্যমে আচেমিডদের সাথে প্রতিদ্বন্দিতা চালিয়ে যান। তার রাজত্বকালের অধিকাংশই ব্যয় হয় বাইজান্টাইন সম্রাজ্যের সাথে কতিপয় যুদ্ধ এবং বাহরাম চবিন ও ভিশামের মত জবরদখলকারীর বিরুদ্ধে সংগ্রাম করার পেছনে। শাহনামা ও "শিরি ফরহাদ"(যার মূল নাম ছিল খসরু ও শিরীন) নামক প্রেমগাঁথার মত বিখ্যাত পারস্য সাহিত্য তাকে ব্যাপক খ্যাতি এনে দিয়েছিল যেগুলো এখনো কাব্য ও রোমান্টিক সাহিত্যজগৎে প্রভাব বিস্তার করে চলেছে। ইসলামিক ঐতিহ্যে খসরু পারভেজের আলাদা গুরুত্ব রয়েছে। এর কারণ হল খসরু পারভেজের নিকট হযরত মুহাম্মদ (সাল্লাল্লাহু আলাইহি ওয়া সাল্লাম)এর বার্তাদূত আব্দুল্লাহ ইবনে হুধাইফার (রা) মাধ্যমে ইসলাম ধর্ম গ্রহণের আহবান জানিয়ে পত্র প্রেরণ করেছিলেন, যা শ্রবণ করার পর খসরু তা ছিড়ে ফেলেন এবং ইয়েমেন নিযুক্ত শাসক বাযানকে হিজায থেকে মুহাম্মদ (সা) বন্দী করে আনার জন্য দুজন লোক পাঠানোর নির্দেশ দেন। ইত্যবসরে, দূত আব্দুল্লাহ ফিরে এসে হযরত মুহাম্মদ(সা)কে সব ঘটনা খুলে বললে হযরত মুহাম্মদ (সা) খসরু পারভেজের ধ্বংসের প্রতিশ্রুতি দেন। পরবর্তীতে, নিজ পুত্র দ্বিতীয় কাভাধ কর্তৃক খসরু পারভেজ মৃত্যুদন্ড প্রাপ্ত হন। al-Mubarakpuri (2002) p. 417 "সংরক্ষণাগারভুক্ত অনুলিপি"। ৫ আগস্ট ২০১২ তারিখে মূল থেকে আর্কাইভ করা। সংগ্রহের তারিখ ৯ জুন ২০১৪।  Kisra, M. Morony, The Encyclopaedia of Islam, Vol. V, ed.C.E. Bosworth, E.van Donzel, B. Lewis and C. Pellat, (E.J.Brill, 1980), 185.[১] চিসাম, হিউ, সম্পাদক (১৯১১)। "Chosroes"। ব্রিটিশ বিশ্বকোষ (১১তম সংস্করণ)। কেমব্রিজ ইউনিভার্সিটি প্রেস। উদ্ধৃতি টেমপ্লেট ইংরেজি প্যারামিটার ব্যবহার করেছে (link) Edward Walford, translator, The Ecclesiastical History of Evagrius: A History of the Church from AD 431 to AD 594, 1846. Reprinted 2008. Evolution Publishing, আইএসবিএন ৯৭৮-১-৮৮৯৭৫৮-৮৮-৬. [২] — a primary source containing detailed information about the early reign of Khosrau II and his relationship with the Romans. Howard-Johnston, James (২০১০)। "ḴOSROW II"। Encyclopaedia Iranica, Online Edition। সংগ্রহের তারিখ ৯ নভেম্বর ২০১৩।  Martindale, John Robert; Jones, Arnold Hugh Martin; Morris, J., সম্পাদকগণ (১৯৯২)। The Prosopography of the Later Roman Empire, Volume III: A.D. 527–641। Cambridge: Cambridge University Press। আইএসবিএন 978-0-521-20160-5।  Pourshariati, Parvaneh (২০০৮)। Decline and Fall of the Sasanian Empire: The Sasanian-Parthian Confederacy and the Arab Conquest of Iran। London and New York: I.B. Tauris। আইএসবিএন 978-1-84511-645-3।  Shapur Shahbazi, A. (২০০৫)। "SASANIAN DYNASTY"। Encyclopaedia Iranica, Online Edition। সংগ্রহের তারিখ ৩০ মার্চ ২০১৪।  Shapur Shahbazi, A. (১৯৮৯)। "BESṬĀM O BENDŌY"। Encyclopaedia Iranica, Vol. IV, Fasc. 2। পৃষ্ঠা 180–182। সংগ্রহের তারিখ ১৩ আগস্ট ২০১৩।  Daryaee, Touraj. Sasanian Iran: the Portrait of a Late Antique Empire, Costa Mesa: Mazda Publishers, 2008.
বইভাঙা

বইভাঙা (ইংরেজি: Bookbreaking) হল বই থেকে পৃষ্ঠা (মূলত মানচিত্র বা চিত্রধারী বইয়ের) ছেঁড়ার দীর্ঘদিনের অভ্যাস। বিশেষ করে দুর্লভ বইয়েই এ ধরনের কাজ করা হয়। বইভাঙা কাজটিকে অনুপ্রাণিত করা হয় বাজার কর্তৃক কারণ কিছু মানচিত্র বা চিত্র বই থেকে বের করে বিক্রয় করলে অধিক দাম পাওয়া যায়। প্রায়শই এটি ঘটে কারণ বই সংগ্রাহকেরা একটু পুরাতন বইয়ের ছোট সমস্যা এমন কঠোরভাবে দেখে যে সেগুলো বিক্রয়-অযোগ্য হয়ে পড়ে। ১৯৭০ বা ১৯৮০ সালের দিকে এই ধরনটি চালু হয়ে যায় কারণ পুরানো খোদাই গুলির মূল্য এবং বিশেষ করে পুরাতন মানচিত্রের মূল্য ঐ মানচিত্র/চিত্রধারী বইয়ের চেয়ে বেশি ছিল। তবে এত বেশি বইভাঙা চলতে থাকে যে পুরাতন বইয়ের দাম এখন ততটাই বেড়ে গেছে। বই-সংগ্রাহকেরা আরো বাস্তববুদ্ধিসম্পন্ন হয়েছে এবং তারা বইয়ের সামাণ্য সমস্যাগুলোকে ততটা গুরুত্ব দেয়না। বইভাঙা বা বুকব্রেকিং পুরোপুরি চুরি করা অর্থে ব্যবহৃত হয়না কারণ বই যারা ছেঁড়ে (বুকব্রেকার) তারা সেই অর্থে কিন্তু বইটির মালিক হননা। এই ধরনের বহু ঘটনা ঘটেছে বিভিন্ন দুর্লভ দেশের গ্রন্থাগারে ঘটেছে। বিবলিওফিলিয়া বিবলিওম্যানিয়া বই সংগ্রহ Nicholas A. Basbanes, Patience & Fortitude: A Roving Chronicle of Book People, Book Places, and Book Culture. New York: HarperCollins, 2001. (আইএসবিএন ০-০৬-০১৯৬৯৫-৫, আইএসবিএন ০-০৬-০৫১৪৪৬-৯) Miles Harvey, The Island of Lost Maps: A True Story of Cartographic Crime. New York : Random House, 2000. (আইএসবিএন ০-৩৭৫-৫০১৫১-৭, আইএসবিএন ০-৭৬৭৯-০৮২৬-০) টেমপ্লেট:বই সংগ্রহ
জোয়েল উইলসন (আম্পায়ার)

জোয়েল শেলডন উইলসন (ইংরেজি: Joel Sheldon Wilson; জন্ম: ৩০ ডিসেম্বর, ১৯৬৬) ত্রিনিদাদে জন্মগ্রহণকারী ওয়েস্ট ইন্ডিয়ান ক্রিকেট আম্পায়ার। আন্তর্জাতিক ক্রিকেট কাউন্সিল প্রণীত আম্পায়ার ও রেফারিদের আন্তর্জাতিক তালিকার অন্যতম সদস্য উইলসন ওয়েস্ট ইন্ডিজের আম্পায়ার হিসেবে ক্রিকেটে প্রতিনিধিত্ব করছেন। অস্ট্রেলিয়া ও নিউজিল্যান্ডে যৌথভাবে অনুষ্ঠিত ২০১৫ সালের ক্রিকেট বিশ্বকাপের জন্য মনোনীত বিশজন আম্পায়ারদের মধ্য অন্যতম সদস্য ছিলেন। তন্মধ্যে, অস্ট্রেলিয়ায় অনুষ্ঠিত গ্রুপ-পর্বের তিনটি খেলা অন-ফিল্ড আম্পায়ার হিসেবে পরিচালনা করেন। এর কয়েকমাস পর ২১-২৫ জুলাই, ২০১৫ তারিখে চট্টগ্রামের জহুর আহমেদ চৌধুরী স্টেডিয়ামে বাংলাদেশ ও দক্ষিণ আফ্রিকার মধ্যকার টেস্ট ক্রিকেট পরিচালনার মাধ্যমে নিজেকে আম্পায়ার হিসেবে অভিষিক্ত করেন। ২৮ আগস্ট, ২০১৬ তারিখ অনুযায়ী: "Joel Wilson"। ESPN Cricinfo। সংগ্রহের তারিখ ৪ আগস্ট ২০১৩।  "ICC announces match officials for ICC Cricket World Cup 2015"। ICC Cricket। ২ ডিসেম্বর ২০১৪। ৩০ মার্চ ২০১৫ তারিখে মূল থেকে আর্কাইভ করা। সংগ্রহের তারিখ ১২ ফেব্রুয়ারি ২০১৫।  "South Africa tour of Bangladesh, 1st Test: Bangladesh v South Africa at Chittagong, Jul 21-25, 2015"। ESPNcricinfo। সংগ্রহের তারিখ ২১ জুলাই ২০১৫।  আম্পায়ার টেস্ট ক্রিকেট আম্পায়ারদের তালিকা আম্পায়ার ও রেফারিদের আন্তর্জাতিক তালিকা ২০১৫ দক্ষিণ আফ্রিকা ক্রিকেট দলের বাংলাদেশ সফর
বুমেরাং নীহারিকা

টেমপ্লেট:Protoplanetary nebula বুমেরাং নীহারিকা একটি প্রোটোপ্লানেটারি নীহারিকা যা পৃথিবী থেকে ৫,০০০ আলোকবর্ষ দূরে সেন্টারাস নক্ষত্রমন্ডলে অবস্থিত। একে বো টাই নীহারিকাও বলা হয়ে থাকে এবং পিজিসি ৩০৭৪৫৪৭ হিসেবে তালিকাভুক্ত হয়। এর তাপমাত্রা হিসেব করা হয়েছে ১ K (−২৭২.১৫ °সে; −৪৫৭.৮৭ °ফা) যা এখন পর্যন্ত বিশ্বের প্রাকৃতিক স্থানগুলোর মধ্যে শীতলতম। বুমেরাং নীহারিকা একটি নক্ষত্র ব্যবস্থা হিসেবে ধরা হয় যা প্ল্যানেটারি নীহারিকা গ্রহের দশার চতুর্দিকে পাক খাচ্ছে। এর অভ্যন্তরীন গ্যাসের নিঃসরণের ফলে এর গঠন প্রক্রিয়া চলছে যেখানে একজন নক্ষত্র পরবর্তী জীবনে ভর হারিয়ে আলো বিকিরিত করতে থাকে। এই গ্যাসের বহির্গমনের বেগ প্রায় ১৬৪ কিমি/সেকেন্ড এবং ক্রমশ প্রসারিত হচ্ছে কারণ তা মহাশূন্যে হারিয়ে যাচ্ছে; এই গ্যাসের বহির্গমনই নীহারিকার এত কম তাপমাত্রা কারণ। কেইথ টেইলর ও মাইক স্কারট ১৯৮০ সালে সিডিং স্প্রিং অবজারভেটরি থেকে অ্যাংলো-অস্ট্রেলীয় নভোবীক্ষণ যন্ত্রের মাধ্যমে একে পর্যবেক্ষণপূর্বক 'বুমেরাং নীহারিকা' নাম দেন। স্বচ্ছতার সাথে একে দেখতে অক্ষম হয়ে জ্যোতির্বিদেরা বাঁকানো বুমেরাং-এর ন্যায় নীহারিকাটিকে পর্যবেক্ষণ করেন। ১৯৯৮ সালে হাবল টেলিস্কোপ ব্যবহার করে একে পরিষ্কার দেখা যায় এবং তখন একে অনেকটা প্রতিসম বালিঘড়ি আকৃতির ন্যায় দেখায়। ১৯৯৫ সালে চিলিতে ১৫-মিটারের সুইডিশ-ইএসও সাবমিলিমিটার টেলিস্কোপ ব্যবহার করে জ্যোতির্বিদেরা বুঝতে পারেন যে বিজ্ঞানাগারে তৈরি ব্যতীত এটি এখন পর্যন্ত খুঁজে পাওয়া বিশ্বের শীতলতম স্থান। এর তাপমাত্রা -২৭২ °সে., যা পরম শূন্য (যেকোন তাপমাত্রার সর্বনিম্ন ধাপ) এর চেয়ে মাত্র ১ °সে. উষ্ণ। এমনকি মহাবিস্ফোরণের ব্যাকগ্রাউন্ড গ্লোর তাপমাত্রা -২৭০ °সে পর্যন্ত এই তাপমাত্রার চাইতে উষ্ণ ছিল। সিএমবি শীতল স্থান ব্যতীত এটিই একমাত্র বস্তু যা ব্যাকগ্রাউন্ড রেডিয়েশনের চেয়ে কম তাপমাত্রাধারী। ২০১৩ সালে এএলএমএ রেডিও ইন্টারফেরোমিটার-এর পর্যবেক্ষণ বুমেরাং নীহারিকা সম্পর্কে আরেকটি তথ্য উদ্ঘাটন করেন। বুমেরাং নীহারিকার দৃশ্যমান দ্বৈত লোব একটি বৃহৎ ঠান্ডা গ্যাসের বর্তুল ভলিউম দ্বারা বেষ্টিত যা কেবল সাব-মিলিমিটার রেডিও তরঙ্গদৈর্ঘ্য ব্যবহার করেই দেখা যায়। নীহারিকার বহিঃর্পাশ্ব ধীরে ধীরে উষ্ণ হচ্ছে বলেই ধারণা করা হয়ে থাকে। "APOD: 2007 December 28 - A Beautiful Boomerang Nebula"। Apod.nasa.gov। সংগ্রহের তারিখ ২০১৪-০৬-০৯।  Cauchi, Stephen (ফেব্রুয়ারি ২১, ২০০৩)। "Coolest bow tie in the universe"। The Sydney Morning Herald। ১ সেপ্টেম্বর ২০০৬ তারিখে মূল থেকে আর্কাইভ করা। সংগ্রহের তারিখ ফেব্রুয়ারি ২, ২০০৭।  "ALMA reveals ghostly shape of 'coldest place in the universe'"। Phys.Org। Omicron Technology Limited। সংগ্রহের তারিখ ২৫ অক্টোবর ২০১৩।  Sahai, Raghvendra; Nyman, Lars-Åke (১৯৯৭)। "The Boomerang Nebula: The Coolest Region of the Universe?"। The Astrophysical Journal। 487 (2): L155–L159। ডিওআই:10.1086/310897। বিবকোড:1997ApJ...487L.155S।  Browne, Malcolm W. (জুন ২৪, ১৯৯৭)। "The Chilliest of Stars"। New York Times।  The Boomerang Nebula - The Coolest Place in the Universe?, ESA, 20 February 2003 Hubble's View of the Boomerang Nebula, 13 September 2005; see also Scattered Light from the Boomerang Nebula ESA/Hubble-Boomerang Nebula ওয়েব্যাক মেশিনে আর্কাইভকৃত ১ এপ্রিল ২০০৯ তারিখে SIMBAD, Coordinates and Scientific data. January 4, 2007.